נכתוב ונספר עליהם עוד פעם ועוד פעם, עד שיהיו כאן איתנו שוב. שתפו - עד שכולם יחזרו.
*
רס''ם מחמד אלאטרש מהיישוב סעווה שבנגב שימש כגשש בחטיבה הצפונית של אוגדת עזה, והיה בתפקיד בבוקר טבח ה-7.10. הקשר האחרון איתו היה כשהוא ליד נחל עוז. בהתחלה לא היה ידוע מה עלה בגורלו, ומשפחתו כל כך קיוותה וחיכתה לבשורות טובות. בחלוף חודשיים התבשרה המשפחה שמחמד נחטף, אבל ביוני 2024 הותר לפרסום שנפל כבר בבוקר השבת השחורה, וגופתו מוחזקת בעזה.

למחמד משפחה גדולה מאוד. הוא הותיר אחריו 13 ילדים משתי נשותיו, ו-22 אחיות ואחים. נימר, בן-דוד שלו, סיפר שמחמד תמיד שהיה הראשון שפונים אליו: "אדם אמיץ עם עקרונות, שלוקח אחריות על הכתפיים, גם במשפחה פה תמיד התייעצו איתו אם יש דברים לעשות". 

בשביל נשותיו, בשביל ילדיו, בשביל כל משפחתו הרחבה ובשביל מדינה שלמה – זאת חובתנו להחזיר לישראל את מחמד ז''ל ואת כל יתר החטופות והחטופים.